"Звязда" Ансамбль народнай музыкі "Бяседа" вядомы ў першую чаргу тым, хто любіць і разумее каштоўнасць беларускай песні. Той, якая распавядае пра гісторыі мінулага, пра тое, чым жылі яшчэ нашы продкі. Кожная з іх кранае сэрцы, нараджаючы або спагаду і сум, або жаданне даць сабе волю ў весялосці. Чарговы раз у рамках акцыі тэлеканала "Беларусь 3" Белтэлерадыёкампаніі і грамадскага аб’яднання "Белая Русь", якая праводзіцца пры падтрымцы Выдавецкага дома "Звязда", адбыліся канцэрты калектыву ў Паставах і ў аграгарадку Юнькі.